Unser frûntlich grûss vor, lieber schulths. Uns hat fûrbracht Clewi Rorbach, wie dz er ettwz
jaren Strettlingerren, ze Steffisburg wonend, vogt gewesen sye von ûnsers
befelhens wegen, der wir uns ouch wol versinnent. Von der selben vogtye
wegen er viel kosten, müye und arbeit gehept hab. So er nu sölichen sinen
costen vordre und begere von ir bezalt werden, so meine si im darumb
nûtzit ze geben. Dz ûns doch ettwz frömd und unbillich nimpt, denn doch
stetten und landes recht und gewonheit ist, dz nieman vogt durch sin
schadens willen wird noch auch des begeren sol. Und hie von so ist unser
meynung, dez du mit der vorgenannten Strettlingerin ernstliche st redest und
verschaffest, daz si dem vorgenannten Clewin Rorbach umb sin costen un̄ arbeit
genüg tüge und des frûntlichen usrichte ane merer nachiagen.
Möchte aber dz nit sin, so solt du aber dem vorḡn Clewin gegen die eēn
Strettlingerin fûrderlichen richten und zum rechten frûntlichen be-
hûlffen und beräten sin, dz er sins costen, der vogtye halb gehept, entschedigen
werd und lass dir ouch diss zeo enden e'nstlichen befolhen sin. Dar an
tüst du uns dienst, denn sölt er mer dar nach iagen, bedücht uns,
dz im unguͤtlich bescheche. Datm̄ XXII° die appli anno etc CCCC Lmo.
Schultheiss und rat
zû Bern